FI Euroopan unionin virallinen lehti C 154/4

Komission ilmoitus päivämäärästä, josta alkaen sovelletaan pöytäkirjoja, joiden alkuperäsäännöissä määrätään Euroopan yhteisön, Albanian, Bosnia ja Hertsegovinan, Kroatian, entisen Jugoslavian tasavallan Makedonian, Montenegron, Serbian (1) ja Turkin välisestä diagonaalisesta alkuperäkumulaatiosta

2009/C 154/04

Alkuperää koskevan diagonaalisen kumulaation soveltamiseksi yhteisön, Albanian, Bosnia ja Hertsegovinan, Kroatian, entisen Jugoslavian tasavallan Makedonian, Montenegron, Serbian ja Turkin välillä yhteisö ja asianomaiset maat ilmoittavat toisilleen Euroopan komission välityksellä muiden maiden kanssa voimassa olevista alkuperäsäännöistä.

Liitteenä olevassa taulukossa luetellaan asianomaisten maiden ilmoituksiin perustuvat alkuperäsääntöjä koskevat pöytäkirjat, joihin sisältyy diagonaalinen kumulaatio, ja ilmoitetaan päivämäärä, josta alkaen kyseistä kumulaatiota sovelletaan.

On syytä muistaa, että kumulaatiota voidaan soveltaa vain, jos maat, jossa viimeinen valmistustoimi on suoritettu, ja lopulliset määrämaat ovat tehneet samat alkuperäsäännöt sisältävät vapaakauppasopimukset kaikkien sellaisten maiden kanssa, jotka osallistuvat alkuperäaseman saamiseen, eli kaikkien sellaisten maiden kanssa, joista tuotteeseen käytetyt ainekset ovat peräisin. Aineksia, jotka ovat peräisin maasta, joka ei ole tehnyt sopimusta sellaisten maiden kanssa, joissa viimeinen valmistustoimi on suoritettu, ja lopullisten määrämaiden kanssa, on pidettävä ei-alkuperäaineksina.

Muistutettakoon myös, että Turkista peräisin olevat ainekset, jotka kuuluvat EY:n ja Turkin tulliliiton piiriin, voidaan käyttää alkuperäaineksina diagonaalisen kumulaation soveltamiseksi yhteisön ja niiden vakautus- ja assosiaatioprosessiin osallistuvien maiden välillä, joiden kanssa yhteisöllä on voimassa oleva alkuperäpöytäkirja.

Taulukossa lueteltujen maiden 2-kirjaimiset maatunnukset (ISO-Alpha-2-koodit) ovat seuraavat:

— Albania AL — Bosnia ja Hertsegovina BA — Kroatia HR — Entinen Jugoslavian tasavalta Makedonia MK (2) — Montenegro ME — Serbia RS — Turkki TR

Päivämäärät, joista alkaen sovelletaan pöytäkirjoja, joiden alkuperäsäännöissä määrätään Euroopan yhteisön, Albanian, Bosnia ja Hertsegovinan, Kroatian, entisen Jugoslavian tasavallan Makedonian, Montenegron, Serbian ja Turkin välisestä diagonaalisesta alkuperäkumulaatiosta

EU AL BA HR MK ME RS TR EU 1.1.2007 1.7.2008 1.1.2007 1.1.2008 (3) AL 1.1.2007 22.11.2007 22.8.2007 26.7.2007 26.7.2007 24.10.2007 BA 1.7.2008 22.11.2007 22.11.2007 22.11.2007 22.11.2007 22.11.2007 HR 22.8.2007 22.11.2007 22.8.2007 22.8.2007 24.10.2007 MK 1.1.2007 26.7.2007 22.11.2007 22.8.2007 26.7.2007 24.10.2007 1.7.2009 ME 1.1.2008 26.7.2007 22.11.2007 22.8.2007 26.7.2007 24.10.2007 RS 24.10.2007 22.11.2007 24.10.2007 24.10.2007 24.10.2007 TR (3) 1.7.2009

(1) Albania, Bosnia ja Hertsegovina, Kroatia, entinen Jugoslavian tasavalta Makedonia, Montenegro ja Serbia ovat vakautus- ja assosiaatioprosessiin osallistuvia maita.

(2) ISO-koodi 3166. Väliaikainen koodi, joka ei vaikuta maan lopulliseen, Yhdistyneissä Kansakunnissa meneillään olevien neuvottelujen päätteeksi annettavaan nimeen.

(3) EY:n ja Turkin tulliliiton piiriin kuuluvien tavaroiden osalta soveltamispäivä on 27 päivänä heinäkuuta 2006.

Maataloustuotteiden osalta soveltamispäivä on 1 päivänä tammikuuta 2007.

Hiili- ja terästuotteiden osalta soveltamispäivä on 1 päivänä maaliskuuta 2009.